पाएं अपने शहर की ताज़ा ख़बरें और फ्री ई-पेपरडाउनलोड करें
रविवार काे जिले में एक बार फिर से 300 से अधिक काेराेना के नए मामले रिपोर्ट हुए, जबकि बीते 24 घंटे में 15 मरीजों ने दम तोड़ दिया। रविवार काे 344 लोग काेराेना पॉजीटिव पाए गए, जबकि कोरोना को मात देने वाले मरीजों की संख्या 460 रही। पिछले 32 दिन में ऐसा दूसरी बार है, जब 24 घंटे में मिले नए केसों से ज्यादा ठीक होने वाले मरीजों की संख्या ज्यादा रही हो। इससे पहले बीते शनिवार को 229 केस रिपोर्ट हुए थे, जबकि 270 मरीज ठीक हुए थे।
रविवार को आए नए केसों में 246 कम्युनिटी और 98 संपर्क वाले हैं। अब तक जिले में 33081 संक्रमित मिल चुके हैं, जिनमें से 27086 ठीक हो चुके हैं। 5010 का इलाज चल रहा है, जबकि 985 मरीज की जान जा चुकी है। रविवार काे कैलाश देवी (65), मंजू (35), सुरिंदर कुमार (69), सुरेश कुमार (67), रेणु (50), पुष्पा रानी (60), राज रानी (60), प्रितपाल सिंह, राम गोपाल (76), लक्ष्मण सिंह (55), शीतल (33) बलबीर सिंह (61), कांता (64), बलविंदर कौर (62) और सतीश कुमार (50) की मौत हो गई।
सिविल अस्पताल के इमरजेंसी वार्ड में घंटों तक स्ट्रेचर पर लावारिस पड़ी रही लाश
रविवार दोपहर अमृतसर के सिविल अस्पताल के इमरजेंसी वार्ड के इंक्वायरी काउंटर के सामने एक स्ट्रैचर पर डेडबॉडी कई घंटे तक लावारिश हालत में पड़ी रही। इसके पास न तो कोई परिजन था और न ही अस्पताल का स्टाफ। इसलिए इसके आसपास से लोग बिना मास्क लगाए ही गुजरते रहे।
जीएनडीएच में पहुंची 15 टन लिक्विड आाक्सीजन
रविवार को अमृतसर के सरकारी गुरु नानक देव अस्पताल में 15 टन लिक्विड ऑक्सीजन पहुंची। अस्पताल के मेडिकल सुपरिंटेंडेंट डाॅ. केडी सिंह और मौजूद पर तहसीलदार रत्नजीत ने बताया कि 15 टन ऑक्सीजन में से 7 टन अस्पताल के प्लांट स्टोर कर ली गई है। बाकी ऑक्सीजन को प्राइवेट आक्सीजन प्लांट में ले जाया गया। उसे वहां से सिलेंडरों में भरकर अस्पताल में लाया जाएगा। डॉ. केडी सिंह ने बताया कि अस्पताल में फिलहाल 24 घंटों लायक ऑक्सीजन का स्टाॅक है। अस्पताल में रोजाना 12 से 15 टन ऑक्सीजन की खपत हो रही है।
रविवार को 2505 लोगों को लगा कोरोना टीका
जिले में रविवार को 2595 लोगों को कोरोना का टीका लगा। अब तक जिले के कुल 2 लाख 92 हजार 17 टीक लग चुके हैं। इनमें से 239187 पहली डोज और 52910 दूसरी डोज के हैं। अब तक 13281 हेल्थ वर्करों और 13994 फ्रंटलाइन वर्करों को दोनों डोज लग चुकी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva zho_Hant eng_Latn